ایرانین خاریجی ایشلر ناظیری جاواد ظریف امریکانین تک  طرف‌لی اولا‌راق ترک ائتدیگی نوکلئر سازیشی‌نین محافظه ائدیلمه‌سی باره‌ده دیگر طرف اولان آوروپا اؤلکه‌لری‌نین (آلمانیا، فرانسا، اینگیلتره) گؤزله‌دیک‌لری نقطه‌ده اولماسا‌لار دا دوغرو یولدا اولدوق‌لارینی سؤیله‌ییب.
جاواد ظریف اؤلکه‌سی‌نین معتبر قزئت‌لرین‌دن "ایران قزئتی”نه موصاحیبه‌سینده نوکلئر سازیشین طرفداشی اولان آوروپا اؤلکه‌لری‌نین ایران‌دان نفت آلان اؤلکه‌لرله تکبتک گؤروشه‌رک "امریکا تحریم لرینی نظرده توتما‌دان وارداتی داوام ائتدیرمه‌لری باره‌ده تلقین ائتدیگینی" بیلدیریب.
آوروپانین آیریجا امریکا تحریم قرارلارینا باخمایا‌راق ایران مرکزی بانکی‌نین آوروپا بانک‌لاری ایله ایشلرینی آسانلاشدیرما موضوع سوندا دا جهدلرینی داوام ائتدیردیگینی وورغولایان ظریف دئییب کی، آوروپانین تحریم لره  اعتراض ائتمه‌سی امریکانی تک باشینا بوراخدی.
امریکانین نوامبرین 5-ده ایرانین نفتینه امبارقو قویا‌راق بو اؤلکه‌نین نفت صادراتینی صیفیرا ائندیرمگی هدف گؤتورمه‌سیله علاقه‌لی سوالا جاواب وئرن ظریف دئییب کی، امریکالیلار بو یئکتین‌لیک‌دن اوزاق و مومکون اولمایان خیال‌لاری خاطیرلاماق ایستییرلرسه قطعیت ایله بونون نتیجه‌لرینی ده بیلیرلر. "ایران نفت صادر ائده بیلمه‌یه‌جک حالدا اولاندا دیگرلری صادر ائده‌جک،" البته بئله بیر وضعیتین اورتایا چیخماسی غیری-مومکون‌دور.
